Salud,  N'eo ket gwir pezh a larez a-zivout an izelvroeg. E-menn 'teus klevet kement-se?  'Barzh an Izelvroiou 'vez komzet Izelvroeg, ne vez ket graet get ar Saosneg ar ar pemdez… gwir eo ne vez ket troet ar filmou el e bro-C'hall, ker kustum eo Izelvroiz da lenn an istitlennou, pezh a vez desket genomp a-vihanig pa zeskomp lenn da gentan.  N'eo ket gwir n'eo ket ker pinvidig an izelvroeg el ar saosneg pe galleg na ket; el ma zelehe gouiet pep brezhoneger eh eus moian laret pep tra e pep yezh! Filmou mat vez graet en hor yezh-ni ivez… Lennet 'vez levrou e saosneg genomp peogwir int  marc'hatmatoc'h, da'r liesan, evit ar re en izelvroeg. Ur bobl a varc'hadourion omp, lol. Ha se zo kaoz ivez e komzomp saosneg ar lodenn vrasan ac'hanomp: a-viskoazh eo bet pouezus-bras ar c'henverzh etrevroadel evit hor bro, neuze eo bet ret deomp komz ar 'yezhou bras' evit bout gouest da eskemm get tud a vroiou arall. Oc'hpenn saosneg vez desket er skoliou; desket 'vez alemaneg ha galleg, hag a-wezhou spagnoleg ivez.  Gwir eo e vez kelennet e stummaduriou 'zo er skol-veur e Saosneg, da skouer er masteriou  enklask, evit bout prest da labourat e broiou estren da-c'houde. Un talbut zo ur sort ar an dra-se: tud zo a sonj e vehe gwell deskin pep tra en hor yezh-vamm da gentan peogwir e kavont pouezus da vout duac'h e yezh ar vro: desket vehe ar geriou teknikel e saosneg da c'houde en ur labourat.